钦定古今图书集成/理学汇编/字学典/第107卷 > 晏殊
## 钦定古今图书集成/理学汇编/字学典/第107卷 > 晏殊

按《宋史》本传：“晏殊，字同叔，抚州临川人。七岁能属文。
景德初，张知白安抚江南，以神童荐之。帝召殊与进
士并试廷中，殊神气不慑，援笔立成。帝嘉赏，赐同进
士出身。庆历中拜集贤殿大学士、同平章事，谥元献。”
按《欧阳文忠公集》：“元献为人真率，词翰亦如其性。”
按《书史会要》，“元献擅豪翰，其迹杂见《群玉堂法帖》中。”